
ที่ มท ๐๘๑๖.๒/ว                      	กรมส่งเสริมการปกครองท้องถิ่น
	ถนนนครราชสีมา เขตดุสิต 
	กทม. ๑๐๓๐๐ 
				                                                      มกราคม  ๒๕๖๙
เรื่อง  	ขอเชิญรับฟังแนวทางการรายงานผลการจัดสรรเงินอุดหนุนแบบมีเงื่อนไข (นักเรียนทุนเสมอภาค)  
      	ปีการศึกษา ๒๕๖๑ - ๒๕๖๓
เรียน  ผู้ว่าราชการจังหวัด (ตามบัญชีแนบท้าย)    
สิ่งที่ส่งมาด้วย 	สำเนาหนังสือกองทุนเพื่อความเสมอภาคทางการศึกษา ด่วนที่สุด ที่ กสศ ๐๔/๒๑๗ 
	ลงวันที่ ๒๑ มกราคม ๒๕๖๙                                                           จำนวน ๑ ชุด 
	ด้วยกรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษาว่า ได้กำหนดจัดประชุมรับฟังแนวทางการรายงานผลการจัดสรรเงินอุดหนุนแบบมีเงื่อนไข (นักเรียนทุนเสมอภาค) ปีการศึกษา ๒๕๖๑ - ๒๕๖๓ โดยมีวัตถุประสงค์เพื่อเป็นการสร้างความเข้าใจการดำเนินงาน ลดภาระการติดตาม และให้ผู้ปฏิบัติงานดำเนินการนำส่งข้อมูลที่สถานศึกษายังไม่บันทึกผลการจัดสรรเงินตั้งแต่ปีการศึกษา ๒๕๖๑ - ๒๕๖๓ ตามแนวทางที่กองทุนเพื่อความเสมอภาคทางการศึกษากำหนดได้อย่างครบถ้วน ถูกต้อง และชัดเจน  
	ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครองส่วนท้องถิ่น ดำเนินการ ดังนี้
	๑.	ตรวจสอบรายชื่อสถานศึกษาในกำกับที่ยังไม่บันทึกรายงานผลการดำเนินงานจัดสรรเงินอุดหนุนแบบมีเงื่อนไข (นักเรียนทุนเสมอภาค) และแจ้งให้ผู้บริหารสถานศึกษา หรือคุณครูที่ได้รับมอบหมายเข้าร่วมการอบรมตามวันและเวลาที่กองทุนเพื่อความเสมอภาคทางการศึกษากำหนด ทั้งนี้ ดำเนินการตอบรับการเข้าร่วมการอบรมภายในวันศุกร์ที่ ๖ กุมภาพันธ์ ๒๕๖๙ เวลา ๑๗.๐๐ น.
	๒.	มอบหมายเจ้าหน้าที่องค์กรปกครองส่วนท้องถิ่น จำนวน ๑ ท่าน และแจ้งผู้บริหารสถานศึกษา เข้าร่วมประชุมรับฟังแนวทางการรายงานผลการจัดสรรเงินอุดหนุนแบบมีเงื่อนไข (นักเรียน
ทุนเสมอภาค) ปีการศึกษา ๒๕๖๑ - ๒๕๖๓ ในวันอังคารที่ ๓ กุมภาพันธ์ ๒๕๖๙ เวลา ๑๐.๐๐ - ๑๒.๐๐ น. ผ่านช่องทาง Zoom Meeting ID : 875 8154 9718 Passcode : 112010 ทั้งนี้ ให้ดำเนินการตอบรับ
การเข้าร่วมประชุมภายในวันจันทร์ที่ ๒ กุมภาพันธ์ ๒๕๖๙
รายละเอียดปรากฏตามสิ่งที่ส่งมาด้วย
จึงเรียนมาเพื่อโปรดพิจารณา
ขอแสดงความนับถือ 




                                                     อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่นรอง .อสถ.............................
ผอ.กศ..................................
ผอ.กง.ยศ.............................

กลุ่มงานยุทธศาสตร์การพัฒนาการจัดการศึกษาท้องถิ่น
โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๖

